gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4577, del 01-09-2003 (2003/9687)

DECRET 145/2003, de 29 d'agost, del Consell de la Generalitat, pel qual nomena director general de Radiotelevisió Valenciana a José Vicente Villaescusa Blanca.
---------------------------------------------------------------------------------------------------------------------------------------------------------------

### Dades del document

Número de DOGV
:   4577

Data del DOGV
:   01-09-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/9687


Data del document
:   29-08-2003

Organisme emissor
:   Presidència de la Generalitat

Tipus de document
:   Decret

Anàlisi jurídica

DECRET 145/2003, de 29 d'agost, del Consell de la Generalitat, pel qual nomena director general de Radiotelevisió Valenciana a José Vicente Villaescusa Blanca. [2003/9687]
  
El Consell d'Administració de la entitat pública Radiotelevisió Valenciana, en ús de les atribucions conferides per l'article 7.a) de la Llei de la Generalitat 7/1984, de 4 de juliol, va acordar en la reunió del dia 27 d'agost de 2003, proposar al Consell de la Generalitat el nomenament de José Vicente Villaescusa Blanca com a director general de Radiotelevisió Valenciana. Una vegada complit este requisit, el nomenament l'ha d'efectuar el Consell de la Generalitat, tal com preveu, així mateix, l'article 10.1 de la llei esmentada.
  
En virtut d'això, a proposta del Consell d'Administració de Radiotelevisió Valenciana, i amb la deliberació prèvia del Consell de la Generalitat, en la reunió del dia 29 d'agost de 2003,
  
DECRETE
  
Article únic
  
Nomenar director general de Radiotelevisió Valenciana a José Vicente Villaescusa Blanca.
  
València, 29 d'agost de 2003
  
El president de la Generalitat,
  
FRANCISCO CAMPS ORTIZ
Diari Oficial de la Generalitat Valenciana


Sumari del DOGV 4486, del 24-04-2003 (2003/4202)

Assumpte civil número 532/2002. Cèdula de notificació.
------------------------------------------------------

### Dades del document

Número de DOGV
:   4486

Data del DOGV
:   24-04-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/4202


Organisme emissor
:   Jutjat de Primera Instància Número 24 de València

Tipus de document
:   Anunci

Assumpte civil número 532/2002. Cèdula de notificació. [2003/Q4202]
  
Juí de separació contenciosa 000532/2002
  
Part demandant: Carmen Buenrostro García
  
Part demandada: Martín Sánchez López
  
En el juí a què es fa referència s'ha acordat lliurar a la part demandada la cèdula el text literal de la qual és com es diu tot seguit:
  
«Sentència número 000041/2003
  
Jutge que la dicta: M.ª del Mar Fernández Barjau
  
Lloc: València
  
Data: 23 de gener de 2003
  
Part demandant: Carmen Buenrostro García
  
Advocat: -
  
Procuradora: Rocío Calatayud Barona
  
Part demandada: Martín Sánchez López
  
Advocat: -
  
Procurador: -
  
Objecte del juí: separació contenciosa
  
Decisió
  
Que amb l'estimació íntegra de la demanda formulada per Carmen Buenrostro García contra Martín Sánchez López, declare la separació matrimonial dels litigants, i acorde com a mesures definitives les adoptades amb caràcter provisional per la interlocutòria de 27 de març de 2002, i fixe el règim de visites establit en el fonament jurídic d'esta resolució i decrete la dissolució de la societat de guanys; tot això sense fer expressa condemna en costes.
  
Manera d'impugnació: mitjançant un recurs d'apel·lació davant l'Audiència Provincial de València (article 455 de la LECn).
  
El recurs es prepararà a través d'un escrit presentat en este jutjat en el termini de cinc dies hàbils comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la LECn).
  
Esta és la meua sentència, que pronuncie, mane i firme».
  
En atenció al desconeixement de l'actual domicili o residència de la part demandada, per la provisió de 31 de març de 2003, el jutge, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència.
Diari Oficial de la Generalitat Valenciana


Sumari del DOGV 4483, del 17-04-2003 (2003/4479)

Informació pública de la proposta de programa d'actuació integrada sector polígon 13 del Pla General de Puig.
-------------------------------------------------------------------------------------------------------------

### Dades del document

Número de DOGV
:   4483

Data del DOGV
:   17-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4479


Organisme emissor
:   Teresa Urbana 2000, SL

Tipus de document
:   Anunci

Informació pública de la proposta de programa d'actuació integrada sector polígon 13 del Pla General de Puig. [2003/M4479]
  
Angel Teresa Leykauf, amb DNI 82340243-U, en representació de Teresa Urbana 2000, SL, amb CIF B-96625355 i domicili en Camí de l'Estació s/n, de Puig 46220 (València), ha formulat amb el recolzament de l'Agrupació d'Interés Urbanístic del Polígon 13 del Pla General de Puig, proposta de programa d'actuació integrada sector polígon 13 del Pla General de Puig, de conformitat amb els articles 44 i 48 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana, composta de la següent documentació: memòria del programa, homologació parcial modificativa, pla parcial i projecte d'urbanització.
  
L'alternativa tècnica es troba protocol·litzada en la Notaria de Juan Robles Santos, en el carrer de l'Orde de la Mercé, número 13 de Puig (València), se sotmet a informació pública, per termini de 20 dies hàbils, a comptar des del dia següent a la publicació del seu anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer a l'esmentada Notaria, en dia hàbil entre les 10.00 i les 14.00 hores, i demanar que li mostren l'esmentada documentació, o obtindre còpia de l'acta de protocol·lització.
  
Als oportuns efectes es fa constar que es troba en poder de l'Ajuntament de Puig còpia de la documentació depositada als efectes de l'article 48 de la llei esmentada, així com la possibilitat d'incloure tant les al·legacions que es desitgen formular com alternatives tècniques en competència amb l'exposada.
  
La present publicació es realitza igualment als efectes de notificació als presumptes propietaris que pogueren resultar desconeguts.
Diari Oficial de la Generalitat Valenciana


Sumari del DOGV 4490, del 30-04-2003 (2003/4727)

Expedient número 2003/07. Servici de cafeteria i menjador a la seu de Radiotelevisió Valenciana (RTVV) i Centre de Producció de Programes de Televisió Autonòmica Valenciana (Canal 9-TVV).
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4490

Data del DOGV
:   30-04-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/4727


Data del document
:   15-04-2003

Organisme emissor
:   Radiotelevisió Valenciana (RTVV)

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu
    * licitació
    * indústria gastronòmica

Expedient número 2003/07. Servici de cafeteria i menjador a la seu de Radiotelevisió Valenciana (RTVV) i Centre de Producció de Programes de Televisió Autonòmica Valenciana (Canal 9-TVV). [2003/X4727]
  
1. Entitat adjudicadora
  
a) Organisme: Radiotelevisió Valenciana
  
b)Dependència que tramita l'expedient: Unitat de Compres de RTVV
  
c) Número d'expedient: 2003/07
  
2. Objecte del contracte
  
a) Tipus de contracte: de servici.
  
b) Descripció de l'objecte: servici de cafeteria i menjador de la seu de Radiotelevisió Valenciana (RTVV) i centre de producció de programes de Televisió Autonòmica Valenciana (TVV), ref. 2003/07.
  
d) Diari oficial i data de publicació de l'anunci de licitació: DOGV de 05.03.2003.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de licitació, import total: PVP preus de venda al públic lliure, inclòs IVA.
  
5. Adjudicació
  
a) Data: 15.04.2003
  
b) Contractista: Eurest Colectividades, SA.
  
c) Nacionalitat: espanyola
  
d) Import d'adjudicació: PVP preus de venda al públic ofertats.
Diari Oficial de la Generalitat Valenciana


Sumari del DOGV 4490, del 30-04-2003 (2003/4938)

Notificació de la resolució de l'expedient nº 3/04-3-P, de desemparament i acolliment residencial a la Llar Provincial del Menor JDAC, a Dolores Amador Campos.
---------------------------------------------------------------------------------------------------------------------------------------------------------------

### Dades del document

Número de DOGV
:   4490

Data del DOGV
:   30-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4938


Organisme emissor
:   Conselleria de Benestar Social

Tipus de document
:   Anunci

Notificació de la resolució de l'expedient nº 3/04-3-P, de desemparament i acolliment residencial a la Llar Provincial del Menor JDAC, a Dolores Amador Campos. [2003/X4938]
  
Com que no s'ha pogut practicar la notificació personal a la/les persona/s interessada/s, de l'acte/s administratiu/s que a continuació s'indica, se'n procedix a la publicació d'un extracte en el Diari Oficial de la Generalitat Valenciana, d'acord amb l'article 59.5 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè la/s persona/s interessada/s puga/n tenir coneixement íntegre de l'acte i en quede constància, podrà/n comparéixer en el termini de 10 dies, des de la publicació d'este anunci en el DOGV, en la seu de la Direcció Territorial de Benestar Social, Secció de Menors, sítia al c/ Fernando Madroñal, 52 d'Alacant, de 10,00 a 14,00 hores.
  
Expedient núm.: 3/04/03-P
  
Persona interessada: Mª Dolores Amador Campos.
  
Últim domicili conegut: c/ Góngora, 28-2n-D, i Vial dels Xiprers, 65 d'Alacant.
  
Resolució (3)de la Direcció Territorial de Benestar Social d'Alacant, de 10 de gener de 2003, en què s'adopten els acords:
  
Resolució de desemparament i acolliment residencial en la Llar Provincial del Menor JDAC.
  
Impugnació de les resolucions: la present resolució es pot recórrer davant l'orde jurisdiccional civil, d'acord amb allò establit en els articles 779 i 780 de la Llei d'Enjudiciament Civil (Llei 1/2000, de 7 de gener), i en la disposició addicional tercera del Reglament de Mesures de Protecció Jurídica del menor a la Comunitat Valenciana, aprovat per Decret 93/2001, de 22 de maig, del Govern Valencià..
Diari Oficial de la Generalitat Valenciana


Sumari del DOGV 4533, del 30-06-2003 (2003/7876)

DECRET 102/2003, de 27 de juny, del Consell de la Generalitat, pel qual nomena alts càrrecs de la Conselleria d'Indústria, Comerç i Turisme.
--------------------------------------------------------------------------------------------------------------------------------------------

### Dades del document

Número de DOGV
:   4533

Data del DOGV
:   30-06-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/7876


Data del document
:   27-06-2003

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

 Descriptors 

:   * Conselleria Indústria, Comerç i Turisme
    * Govern Valencià

DECRET 102/2003, de 27 de juny, del Consell de la Generalitat, pel qual nomena alts càrrecs de la Conselleria d'Indústria, Comerç i Turisme. [2003/Q7876]
  
En virtut del que disposen els articles 21.a, 35.b i 40 de la Llei 5/1983, de 30 de desembre, de Govern Valencià, i a proposta del conseller d'Indústria, Comerç i Turisme, el Consell de la Generalitat, en la reunió del dia 27 de juny de 2003, acorda nomenar els alts càrrecs següents de la Conselleria d'Indústria, Comerç i Turisme:
  
- Secretari autonòmic d'Indústria i Comerç: Rafael Sanus Sellés.
  
- Secretari autonòmic de Turisme: Matías Pérez Such.
  
- Sotssecretari: José Antonio Manteca Pérez.
  
- Director general d'Indústria i Investigació Aplicada: José Monzonís Salvia.
  
- Director general de Comerç i Consum: Carlos Mazón Guixot.
  
- Directora general d'Exportació: Maritina Hernández Miñana.
  
El present decret tindrà efectes des del dia de la publicació en el Diari Oficial de la Generalitat Valenciana.
  
València, 27 de juny de 2003
  
El president de la Generalitat,
  
FRANCISCO CAMPS ORTIZ
  
El conseller d'Indústria, Comerç i Turisme,
Diari Oficial de la Generalitat Valenciana


Sumari del DOGV 4421, del 20-01-2003 (2003/184)

Informació pública del programa d'actuació integrada per al desenvolupament de la unitat d'execució 1, acompanyat del pla especial Huerto Ferraz i avantprojecte d'urbanització.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4421

Data del DOGV
:   20-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/184


Organisme emissor
:   Ajuntament de Mutxamel

Tipus de document
:   Anunci

Informació pública del programa d'actuació integrada per al desenvolupament de la unitat d'execució 1, acompanyat del pla especial Huerto Ferraz i avantprojecte d'urbanització. [2003/A184]
  
La Comissió de Govern, en la sessió de 3 de desembre de 2002, va acordar sotmetre a informació pública la documentació presentada per la mercantil Consorcio Promotor Inmobiliario Habitat, SA, que inclou el programa d'actuació integrada (PAI) per al desenvolupament de la unitat d'execució 1, acompanyat del pla especial Huerto Ferraz i avantprojecte d'urbanització, durant el termini de 20 dies hàbils comptadors des de l'endemà de la seua publicació, de conformitat amb el que disposa l'article 46.4 de la Llei 6/1994, de 15 de novembre, Reguladora de l'Activitat Urbanística.
  
Cosa que es fa pública perquè se'n prenga coneixement, fent saber que durant el termini esmentat s'hi podran formular al·legacions, suggeriments, proposicions juridicoeconòmiques i alternatives tècniques en competència. Durant els cinc dies hàbils següents al venciment del termini anterior, les persones interessades podran presentar les proposicions juridicoeconòmiques que consideren convenients en el Registre General de l'Ajuntament en una plica tancada i amb la documentació exigida en els apartats c) i d) de l'article 32 de la Llei 6/1994. Els esmentats terminis es prorrogaran si durant els 10 dies d'informació pública alguna persona es compromet a presentar una alternativa tècnica substancialment distinta a l'original, de conformitat amb el que disposa l'article 46.4 de la LRAU.
  
L'acte d'obertura de pliques s'efectuarà als salons de la casa consistorial, a les 13.30 hores de l'endemà de l'acabament del termini per a presentar-les. Durant els 10 dies següents hàbils al d'obertura de pliques podran ser objecte de consulta i al·legacions totes les actuacions de l'expedient.
  
El present edicte val com a notificació per edictes, de conformitat amb el que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, Llei 30/1992, respecte dels propietaris de parcel·les la titularitat o domicili dels quals es desconeix a l'efecte de notificacions.
Diari Oficial de la Generalitat Valenciana


Sumari del DOGV 4450, del 28-02-2003 (2003/2064)

Informació pública de l'estudi d'impacte ambiental Construcció de camí en la finca Foya Merita, en el terme municipal d'Alcoi (Alacant).
----------------------------------------------------------------------------------------------------------------------------------------

### Dades del document

Número de DOGV
:   4450

Data del DOGV
:   28-02-2003

Secció del DOGV
:   V. ALTRES ANUNCIS - E) MEDI AMBIENT

Número del document
:   2003/2064


Organisme emissor
:   Conselleria de Medi Ambient

Tipus de document
:   Anunci

Informació pública de l'estudi d'impacte ambiental Construcció de camí en la finca Foya Merita, en el terme municipal d'Alcoi (Alacant). [2003/2064]
  
De conformitat amb el que disposa l'article 22 del Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març d'Impacte Ambiental, de la Generalitat Valenciana, i Fent ús de les facultats que m'atorga el Reglament Orgànic i Funcional de la Conselleria de Medi Ambient, aprovat per Decret 90/1999 de 30 de juliol del Consell de la Generalitat Valenciana, se sotmet a exposició pública el següent:
  
Estudi d'Impacte Ambiental: Construcció de camí en la finca Foya Merita, en el terme municipal d'Alcoi (Alacant)
  
Expedient: 396/02-AIA
  
Terme municipal: Alcoi
  
Promotor: Diego Ecija Sánchez
  
Lloc: Conselleria de Medi Ambient C/ Francesc Cubells, 7, 46940 València, i Ajuntament d'Alcoi
  
Període: Trenta dies hàbils comptats a partir del següent al de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4504, del 21-05-2003 (2003/5631)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   4504

Data del DOGV
:   21-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5631


Organisme emissor
:   Caixa Rural Benicarló, SCOOP Crèd. V.

Tipus de document
:   Anunci

Informació pública de la convocatòria d'Assemblea General ordinària. [2003/M5631]
  
Per donar compliment a l'acord pres pel Consell Rector d'esta societat cooperativa i de conformitat amb la legalitat i els Estatuts, es convoquen tots els socis de Caixa Rural Benicarló, Societat Cooperativa de Crèdit Valenciana per tal de realitzar Assemblea General ordinària, el pròxim dia 15 de juny (diumenge), a les 12.00 hores en primera convocatòria i a les 12.30 hores en segona, en esta ciutat, a l'Auditori Municipal situat al carrer de València, s/n, a fi de tractar dels distints punts del següent:
  
Orde del dia
  
1. Examen i aprovació, si escau, de la gestió social i dels comptes anuals corresponents a l'exercici econòmic de 2002.
  
2. Acord sobre distribució de resultats.
  
3. Aprovació, si escau, de la liquidació del pressupost d'ingressos i despeses dels Fons de Formació i Promoció Cooperativa de l'exercici anterior i pla d'inversions i despeses del dit fons per l'exercici en curs.
  
4. Nomenament o designació d'auditor extern, per a verificar els comptes anuals de l'exercici 2003.
  
5. Suggeriments i preguntes al Consell Rector.
  
6. Decisió sobre l'aprovació de l'acta. Designació de socis a l'efecte.
  
Benicarló, 23 d'abril de 2003.- El president: José Antonio Marzá Roca.
Diari Oficial de la Generalitat Valenciana


Sumari del DOGV 4488, del 28-04-2003 (2003/4653)

Notificació per citació a termini.
----------------------------------

### Dades del document

Número de DOGV
:   4488

Data del DOGV
:   28-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4653


Organisme emissor
:   Agència Estatal d'Administració Tributària. Delegació de Biscaia

Tipus de document
:   Anunci

Notificació per citació a termini. [2003/Q4653]
  
De conformitat amb el que es disposa en l'article 105.6 de la Llei 230/1963, de 28 de desembre, General Tributària, d'acord amb l'article 28 de la Llei 66/1997, de 30 de desembre, atés que no ha sigut possible realitzar les notificacions en els procediments que a continuació s'indiquen per causes no imputables a l'administració, després d'intentades dues vegades, dispose:
  
Se cita els subjectes passius obligats tributaris o els representants, segons els casos, que s'indiquen en l'annex perquè compareguen en el termini de 10 dies, comptadors des del sendemà de la publicació de la present resolució en el butlletí oficial de la Comunitat, a la Dependència de Recaptació de l'Agència Estatal d'Administració Tributària d'esta Comunitat, a l'efecte de practicar les notificacions pendents en els procediments tramitats pels òrgans que tot seguit s'indiquen, i s'advertix que una vegada transcorregut el termini esmentat sense que hi hagen comparegut s'entendrà practicada la notificació a tots els efectes legals des del sendemà del venciment del termini assenyalat per a comparéixer.
Diari Oficial de la Generalitat Valenciana


Sumari del DOGV 4411, del 03-01-2003 (2002/14802)

Informació pública del programa per al desenvolupament de la unitat d'execució 1 del SUPOI-6 del terme municipal d'Almassora.
-----------------------------------------------------------------------------------------------------------------------------

### Dades del document

Número de DOGV
:   4411

Data del DOGV
:   03-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14531


Organisme emissor
:   Ajuntament d'Almassora

Tipus de document
:   Anunci

Informació pública del programa per al desenvolupament de la unitat d'execució 1 del SUPOI-6 del terme municipal d'Almassora. [2002/F14277]
  
Aquest ajuntament ha aprovat el programa per al desenvolupament de la unitat d'execució 1 del SUPOI-6 d'aquest terme municipal, i es va designar com a urbanitzador Pamesa Cerámica, SL.
  
Entre les obligacions de l'urbanitzador es troba la de redactar el projecte de reparcel·lació de l'esmentada unitat, el qual ha estat presentat a l'ajuntament mitjançant reparcel·lació voluntària per ser propietari únic dels terrenys. Per Decret de l'Alcaldia de data 16 de desembre de 2002, aquest se sotmet a informació pública.
  
Per tant, en compliment d'allò que disposa l'article 8.1 del Reial Decret 1.093/1997, de 4 de juliol, pel qual s'aproven les normes complementàries al Reglament per a l'Execució de la Llei Hipotecària sobre inscripció en el Registre de la Propietat d'Actes de Naturalesa Urbanística, se sotmet a informació pública el projecte de reparcel·lació de la unitat d'execució número 1 del SUPOI-6, pel termini de 20 dies hàbils, comptats des de la publicació d'aquest anunci en el Diari Oficial de la Generalitat Valenciana, durant els quals els interessats podran presentar al·legacions.
  
El projecte de reparcel·lació es troba en el Negociat d'Urbanisme d'aquest ajuntament on es podrà consultar, en dies hàbils i en horari d'oficina.